[{"text_idx": "#000001", "text": "Company of Angels ydy cwmni theatr yn Llundain, Lloegr sydd yn cynhyrchu drama\u0302u am ac i bobl ifanc. Derbyniais alwad ffo\u0302n oddi wrthynt ychydig fisoedd yn o\u0302l yn gofyn os allai NativeHQ adeiladu gwefan ar gyfer Theatre Cafe\u0301, gw\u0302yl ar draws Ewrop lle mae testunau newydd a\u2019i cyfieithiadau yn cael eu perfformio sgript-mewn-llaw."}, {"text_idx": "#000002", "text": "Mae\u2019r wefan bellach yn fyw ar ."}, {"text_idx": "#000003", "text": "Roedd sawl amcan ar gyfer y wefan. Roedd rhaid iddi hi barhau am flynyddoedd i ddod a bod yn ddigon estynadwy er mwyn gwasanaethu digwyddiadau yn Leeds, Berlin, Frankfurt ac Amsterdam yn 2014 a 2015 yn ogystal a\u0302 digwyddiadau wedyn. Digwyddiad ydy cyfle i unrhyw un i ragweld gwaith dramodwyr a chyfieithwyr newydd. Mae ymarferwyr theatr yn ei ddefnyddio er mwyn canfod cyd-weithwyr a thestunau ar gyfer cynhyrchiadau yn y dyfodol. Felly roedd calendr o ddigwyddiadau yn hanfodol. Y nodwedd fwyaf trawiadol efallai yw\u2019r Llyfrgell Destunau ar gyfer pori\u2019r sgriptiau sydd ar gael, sy\u2019n chwiliadwy ar sail teitl, gwlad, ieithoedd sydd ar gael a nifer o aelodau o\u2019r cast. Yn ogystal roedd rhaid i ni gynnig y rhyngwyneb mewn pedair iaith: Saesneg, Almaeneg, Iseldireg a Norwyeg ond mae amrywiaeth ehangach o ieithoedd yn y testunau."}, {"text_idx": "#000004", "text": "Fel llawer o ein prosiectau adeiladwyd gwefan Theatre Cafe\u0301 yn WordPress sydd dal yn ddibynadwy a hygyrch fel system rheoli cynnwys sy\u2019n ddigon galluog i ddarparu\u2019r nodweddion arferol yma. Mae\u2019n bwysig bod y client yn cadw\u2019r rhyddid i gynnal a chadw\u2019r wefan yn y dyfodol mewn unrhyw ffordd maent yn ei ddewis, heb ffioedd trwydded meddalwedd. Gall ddweud taw hynny yw\u2019r egwyddor \u2018Os ydych chi\u2019n caru rhywun gadewch iddo fod yn rhydd\u2019 yn y maes meddalwedd rydd a chod agored."}, {"text_idx": "#000005", "text": "Os ydych chi\u2019n pendroni sut wnaethon ni adeiladu\u2019r Llyfrgell Destunau, mae hi\u2019n defnyddio mathau o gofnodion wedi\u2019i addasu (byddai term gwell yn handi) \u2013 nodwedd WordPress defnyddio pan mae cofnodion neu dudalennau yn anaddas. Ar y bwrdd gwaith mae mathau penodol o gofnod ar gyfer testunau ac awduron. Gall weld unrhyw destun penodol. Fel arall mae\u2019r Llyfrgell, awdur neu iaith yn cael ei rendro yn awtomatig i\u2019r ymwelydd yn o\u0302l templed ar sail meini prawf chwilio a dewis iaith ryngwyneb. Rydym yn hapus iawn gyda\u2019r canlyniad ac eisiau cydnabod Marc Heatley Design am bartneru gyda NativeHQ ar y prosiect anarferol hwn."}, {"text_idx": "#000007", "text": "Return to top of page"}]